L'alcalde de Sagunt i el regidor d'Educació homenatgen els millors expedients acadèmics
10 de novembre 2023

![](/media/grdl1vpd/img_8458_c.jpg?width=850&height=566.6666666666666)

L'Ajuntament de Sagunt ha retut un homenatge als i les alumnes que van aconseguir els millors expedients acadèmics durant el passat curs escolar en sisé de Primària i 4t d'ESO. L'acte va tindre lloc a la Via del Pòrtic amb la participació de l'alcalde de Sagunt, Darío Moreno, i el regidor d'Educació, Raúl Palmero.

Els 41 alumnes homenatjats van rebre un diploma en el qual es reconeix el seu rendiment acadèmic, així com _El cor de la Geneta_ de Guillem Rosselló Bujosa i _Dones que parlen_ de Ferran Joanmiquel Pla, els llibres guardonats amb els Premis Literaris Ciutat de Sagunt 2021 en la categoria de narrativa i teatre, respectivament.

L'alcalde de Sagunt ha recordat que, a més de l'esforç i la implicació duta a terme pels i les estudiants homenatjats, el suport de l'entorn familiar és un factor molt important per a aconseguir estes cotes d'excel·lència. Per la seua banda, el regidor d'Educació ha animat l'alumnat a enfocar el seu futur acadèmic sobre la base de les seues preferències: «**No hi ha carreres universitàries ni mòduls de formació professional per a xics ni per a xiques, estudieu el que vos apassione**».

![](/media/f2kd5mqj/img_8402_c.jpg?width=850&height=566.6666666666666)

![](/media/jsql5vy2/img_8474_c.jpg?width=850&height=566.6666666666666)

*   [](http://www.facebook.com/sharer.php?u=https://aytosagunto.es/va/actualitat/l-alcalde-de-sagunt-i-el-regidor-d-educacio-homenatgen-els-millors-expedients-academics/ "Facebook")
*   [](http://twitter.com/share?url=https://aytosagunto.es/va/actualitat/l-alcalde-de-sagunt-i-el-regidor-d-educacio-homenatgen-els-millors-expedients-academics/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-alcalde-de-sagunt-i-el-regidor-d-educacio-homenatgen-els-millors-expedients-academics/ "Linked In")
*   [](mailto:?body=https://aytosagunto.es/va/actualitat/l-alcalde-de-sagunt-i-el-regidor-d-educacio-homenatgen-els-millors-expedients-academics/)